  Виталий Пронин Туннэ нуналысен пенсиоссы йылӥзы 120 сюрслэсь уно ужась пенсионеръёслэн.2016-тӥ арын ужам пенсионеръёслэн пенсиоссы туннэ нуналысен будӥзы. Кылем ар понна взносъёсты лыдэ басьтыса, Россилэн Пенсиосъя фондэз ужась пенсионеръёслы перерасчёт ортчытӥз (со понна пенсионеръёслы нокытчы вазиськоно, заявление гожтоно ӧй вал). Элькунысьтымы Пенсиосъя фонд ивортэмъя, туннэ нуналысен пенсиоссы йылӥзы 120 сюрслэсь уно ужась пенсионеръёслэн. Ватсэтлэн быдӟалаез ваньзылэн пӧртэм, со потэ кылем арысь уждун но тырем взносъёс бордысь. Но законъя тужгес быдӟымез ватсэт луыны быгатэ 3 пенсионной балл, уксёе выжтыса, со 235,74 манет (туэ 1-тӥ апрельысен одӥг пенсионной балл 78,58 манет луэ). Елена Рябина Туспуктӥз А. Горбунов Теги: арлыдоос  